CELEX: 62011TN0419
Language: sl
Date: 2011-07-29 00:00:00
Title: Zadeva T-419/11: Tožba, vložena 29. julija 2011 – Ellinika Touristika Akinita proti Komisiji

24.9.2011   
            
            
               SL
            
            
               Uradni list Evropske unije
            
            
               C 282/43
            
         Tožba, vložena 29. julija 2011 – Ellinika Touristika Akinita proti Komisiji
   (Zadeva T-419/11)
   2011/C 282/80
   Jezik postopka: grščina
   
      Stranki
   
   
      Tožeča stranka: Ellinika Touristika Akinita AE (Atene, Grčija) (zastopnik: N. Fragkakis, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               v celoti ugodi tožbi,
            
         
               —
            
            
               izpodbijani sklep Komisije, naslovljeno na Helensko republiko, razglasi za ničnega,
            
         
               —
            
            
               naloži vračilo, skupaj z obrestmi, katerega koli zneska, ki je bil eventualno neposredno ali posredno „odvzet“ tožeči stranki z izvrševanjem izpodbijanega sklepa,
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka s tožbo predlaga razglasitev ničnosti Sklepa Komisije C(2011) 3504 konč. z dne 24. maja 2011, ki se nanaša na državno pomoč nekaterim grškim igralnicam, št. C 16/2010 (ex NN 22/2010, ex CP 318/2009), ki jo je izvedla Helenska republika.
   Tožeča stranka v utemeljitev tožbe navaja te tožbene razloge:
   
               1.
            
            
               Prvi tožbeni razlog se nanaša na napačno razlago in uporabo člena 107(1) PDEU in na pomanjkljivo obrazložitev ob kršitvi člena 296 PDEU. in violazione dell'art. 296 TFUE. Zadevni ukrep zlasti: (i) ne zagotavlja gospodarske prednosti igralnici v Parnithi in igralnici na Krfu s prenosom javnih sredstev, (ii) ni selektiven, in (iii) ne more vplivati na trgovino med državami članicami, niti ne izkrivlja ali bi lahko izkrivljala konkurenco.
            
         
               2.
            
            
               Drugi tožbeni razlog se nanaša na napačno razlago in uporabo člena 14(1), prvi stavek, Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL L 83 z dne 27. marca 1999, str. 1). Zlasti: (i) vračilo nezakonite državne pomoči se lahko zahteva le od dejanskih prejemnikov pomoči, in (ii) subjekti, ki so dejanski prejemniki ugodnosti zadevnega ukrepa (stranke igralnice) niso tisti, na katere je naslovljena odločba o vračilu (igralnica na Krfu, v Parnithi in Solunu), in katerim ni treba plačati vstopnine.
            
         
               3.
            
            
               Tretji tožbeni razlog se nanaša na napačno razlago in uporabo člena 14(1), drugi stavek, te uredbe. Vračilo zadevne pomoči je v nasprotju z: (i) načelom varstva zaupanja v pravo, in (ii) načelom sorazmernosti.